བསྟོད་བཅས་གྲུབ་ན། སྤྱི་རྒྱུག་མདོས་མཆོང་རིན་ཆེན་འཕྲེང་བའི་བསྟོད་ཚོགས་ཚང་མ་གཏང་
རྗེས་མདོས་ཀྱི་བསྐྱེད་རིམ་ནི། སྒྲུབ་གཤེན་རྣམས་རང་བཞིན་ཆ་ལུགས་ལྔ་ལྡན་གྱི་ཕྱག་རྒྱ་བཅའ་
ལ། སེམས་ཉིད་སྟོང་ཞིང་བདག་མེད་སྤྲོས་བྲལ་གྱི་ངང་དུ་ལྷང་ངེར་བཞག དེ་དོན་མ་རྟོགས་པའི་
སེམས་ཅན་ཐམས་ཅད་ལ་སྙིང་རྗེ་བཏང་སྙོམས་ཡང་དག་གཉས། དེ་ལྟར་ངང་ལ་རང་ཉིད་ཡི་དམ་
གྱི་ངོ་བོར་དཀྲོང་རྫོགས་སུ་བསྐྱེད་པའི་ཐུགས་ལས། ཡི་གེ་འབྲུ་དྲུག་འཕྲོས་པས། མདོས་གཞི་འབྱུང་
ལྔ་རིམ་བརྩིགས་ཀྱི་སྟེང་དུ། བླ་མ་ལས་གསང་བའི་མདོས་ཆེན་ལྷའི་གཞལ་ཡས་ཁང་། རྒྱ་ཆེ་ལ་
དཔང་མཐོ་བ་ཡིད་དུ་འོང་བའི་ནང་དུ། དྭང་རའི་མཚོ་སྨན་རྒྱལ་མོ་སྤྲུལ་པ་ཡང་སྤྲུལ་འཁོར་ཚོགས་
དང་། རྟ་སྒོའི་ལྷ་བཙན་འཁོར་བཅས་ཁྲ་ལམ་མེ་གསལ་བ་རྣམས་ལ། དབྱིངས་ཡེ་ཤེས་སེམས་
དཔའ་སྤྱན་དྲངས། བསྐྱེད་པའི་དམ་ཚིག་སེམས་དཔའ་རྣམས་ལ་བསྟིམ་པ། གཉིས་མེད་ལས་
ཀྱི་སེམས་དཔར་གྱུར་ནས། སྐུ་གཟི་བརྗིད་བཀྲག་མདངས་དང་ལྡན་པ། གསུང་རྔམ་སྐད་དུ་སྒྲོག་
པ། ཐུགས་ཞི་བདེ་མཉམ་པའི་ངང་ནས་སངས་རྒྱས་ཀྱི་བསྟན་པ་སྐྱོངས་ཤིང་། སྒྲུབ་གཤེན་གྱི་སྡོང་
གྲོགས་མཛད་པ། རྒྱུ་འབྱོར་ཡོན་བདག་མི་ནོར་བཅས་ལ་སྲུང་སྐྱོབ་ཚེ་ནོར་ལོངས་སྤྱོད་སྤེལ་ཞིང་།
མི་མཐུན་བར་ཆོད་ཞི་བའི་ལས་ཚོགས་ཡིད་བཞིན་དུ་འགྲུབ་ཅིང་། གཞན་ཡང་གསང་བའི་མདོས་
ཆེན་ནི་གཟུགས་སྒྲ་དྲི་རོ་རག་རྒྱན་བོན་གཏེར་སོགས་རང་རང་གི་འདོད་པའི་ཡོན་ཏན་སྣ་ཚོགས་
དང་ལྡན་པར་གྱུར་ནས་ཕུལ་བའི་གཉེས་རབ་ཀྱི་མཆོག་ཏུ་གྱུར་པར་བསམ་ལ། རྐང་གླིང་གི་བརྡ་
སྦྱར་རྔ་གཤང་གི་སྒྲ་སྒྲོགས་ལ། གཡེང་མེད་གསལ་སྟོང་དགོངས་པའི་ངང་ནས། ཚིག་གསལ་སྙན་
པའི་དབྱངས་ཀྱིས་འདི་གྱེར། ཀྱེ་ཞང་ཞུང་བོན་གྱི་བླ་བྲག་རྟ་སྒོ་ཞེས། །གངས་དཀར་རྩེ་
197

བོན་དང་ཞང་ཞུང་ཤེས་རིག་དཔེ་ཚོགས།
མོ་གནམ་ལ་སྙེག་འདྲའི་རི། །འཆི་མེད་དགའ་ཚལ་ལྟ་བུའི་གནས་མཆོག་གི །རྩེ་
མོ་སྲིན་དཀར་འཇའ་ཚོན་ཐིབས་སེ་ཐིབ། །སྐེད་པ་གཅན་གཟན་སྣ་ཚོགས་འདུ་
རུ་རུ། །རྩ་བ་མ་གྲོས་གཡུ་མཚོ་མེ་རེ་རེ། །མཐོང་གྲོལ་གཏེར་གྱིས་སྒོ་མོ་ཁྲིགས་སེ་
ཁྲིག །རྩི་ཤིང་འབྲས་བུའི་འདོད་དགུ་འབྱུང་བའི་གནས། །བོན་བསྟན་དར་དུས་
གསང་སྒོ་འཕེལ་བའི་ཞིང་། །དེ་འདྲའི་གནས་བདག་མཚོ་སྨན་རྒྱལ་མོ་དང་། །རྟ་སྒོ་
ལྷ་བཙན་གཙོ་འཁོར་ཡང་སྤྲུལ་བཅས། །སྒྲུབ་གཤེན་ཏིང་འཛིན་ཡིད་ཀྱི་སྤྱན་དྲངས་
ནས། །སྔོན་ཚེ་རྣམ་མཁྱེན་རྒྱལ་བ་གཤེན་རབ་དང་། །གསང་འདུས་སྟག་ལ་དབལ་
གཤེན་སྤྱན་སྔ་རུ། །བོན་གྱིས་བོས་ན་ཡོང་དང་རྦད་ནས་འགྲོ། །ཅི་བཅོལ་ལས་ཀུན་
སྒྲུབ་པ་ཞལ་བཞེས་བཞིན། །ཐ་ཚིག་དམ་བཅའ་མ་བསྙེལ་དྲན་མཛོད་ལ། །བརྩེ་
སེམས་ཞི་བདེའི་ངང་ནས་གཤེགས་སུ་གསོལ། །རང་མཐུན་མཛེས་བརྗིད་གདན་ལ་
བཞུགས་སུ་གསོལ། །གུས་པའི་ཕྱག་འཚལ་ཐུགས་འགལ་ཅི་མཆིས་བཤགས། །ཁྱེད་
ལ་དགྱེས་པའི་མཆོད་པ་འབུལ་བ་ནི། །གསང་བའི་མདོས་ཆེན་དངོས་བཤམས་ཡིད་
སྤྲུལ་འདི། །མདོས་གཞོང་ཕྱི་སྣོད་འཇིག་རྟེན་ཡངས་པའི་སྟེང་། །གཏོར་ཚོགས་ནང་
བཅུད་ལྷའི་ལོངས་སྤྱོད་ཀྱི། །བརྒྱན་ནས་དྭང་ར་མཚོ་སྨན་རྒྱལ་མོ་དང་། །རྟ་སྒོ་ལྷ་
བཙན་གཙོ་འཁོར་བཅས་ལ་འབུལ། །ཁྱེད་རྣམས་ཐུགས་དམ་གཉེན་པོ་བསྐང་ནས་
ཀྱང་། །བསྟན་འཛིན་སྐྱེས་མཆོག་གྲྭ་སློབ་འཁོར་བཅས་དང༌། །ཚོགས་འབྱོར་སྦྱིན་
བདག་མི་ནོར་ཐམས་ཅད་ལ། །མི་ལ་ནད་ཚ་མ་གཏོང་ཚེ་གཡང་སྤེལ། །ཕྱུགས་ལ་
གོད་ཁ་མ་གཏོང་འཕེལ་ཁ་བསྐྱེད། །ཞིང་ལ་སད་སེར་ཐན་འབུ་མེད་པ་དང་། །སྤྲིན་
བཅུད་སྦྲང་ཆར་དུས་སུ་མྱུར་འབེབ་ཅིང་། །ལོ་ལེགས་ཕྱུགས་འཕེལ་མི་ནོར་དར་རྒྱས་
མཛོད། །མི་མཐུན་ནད་གདོན་དགྲ་རྐུན་ཕྱི་ལ་ཟློག །གཞན་ཡང་ཁྱེད་ལ་མཆོད་པ་
འབུལ་བ་ནི། །དམར་གྱི་གཏོར་མ་བརྒྱན་ལྡན་རི་ལྟར་སྤུངས། །སྨན་རག་ཇ་འོ་མཚོ་
198

ཀུན་མཁྱེན་ཡེ་ཤེས་བློ་གྲོས་དང་མི་འགྱུར་གཙུག་ཕུད་དབང་རྒྱལ་གྱི་གསུང་རྩོམ།
ལྟར་བསྐྱིལ་བ་ཡི། །མཉེས་མཆོད་གསང་བའི་མདོས་ཆེན་དམ་པ་འདིས། །དྭང་ར་
མཚོ་སྨན་རྒྱལ་མོ་ལ་སོགས་ཏེ། །རྟ་སྒོ་ལྷ་བཙན་གཙོ་འཁོར་བཅས་ལ་འབུལ། །ཁྱེད་
ཀྱི་ཐུགས་དམ་གཉེན་པོ་བསྐང་ནས་ཀྱང་། །བསྟན་འཛིན་སྐྱེས་མཆོག་གྲྭ་སློབ་
འཁོར་བཅས་དང་། །ཚོགས་འབྱོར་སྦྱིན་བདག་མི་ནོར་ཐམས་ཅད་ལ། །མི་ལ་ནད་
ཚ་མ་གཏོང་ཚེ་གཡང་སྤེལ། །ཕྱུགས་ལ་གོད་ཁ་མ་གཏོང་འཕེལ་ཁ་བསྐྱེད། །ཞིང་
ལ་སད་སེར་ཐན་འབུ་མེད་པ་དང་། །སྤྲིན་བཅུད་སྦྲང་ཆར་དུས་སུ་མྱུར་འབེབ་
ཅིང་། །ལོ་ལེགས་ཕྱུགས་འཕེལ་མི་ནོར་དར་རྒྱས་མཛོད། །མི་མཐུན་ནད་གདོན་
དགྲ་རྐུན་ཕྱི་ལ་ཟློག །མར་མེ་མེ་ཏོག་ལྷ་བསང་ཚན་ཆབ་སྤོས། །དཀར་གསུམ་མངར་
གསུམ་རིན་ཆེན་འབྲུ་སྨན་བརྒྱན། །མཉེས་མཆོད་གསང་བའི་མདོས་ཆེན་དམ་པ་
འདིས། །དྭང་ར་མཚོ་སྨན་རྒྱལ་མོ་ལ་སོགས་ཏེ། །རྟ་སྒོ་ལྷ་བཙན་གཙོ་འཁོར་བཅས་
ལ་འབུལ། །ཁྱེད་ཀྱི་ཐུགས་དམ་གཉེན་པོ་བསྐང་ནས་ཀྱང་། །བསྟན་འཛིན་སྐྱེས་
མཆོག་གྲྭ་སློབ་འཁོར་བཅས་དང༌། །ཚོགས་འབྱོར་སྦྱིན་བདག་མི་ནོར་ཐམས་ཅད་
ལ། །མི་ལ་ནད་ཚ་མ་གཏོང་ཚེ་གཡང་སྤེལ། །ཕྱུགས་ལ་གོད་ཁ་མ་གཏོང་འཕེལ་ཁ་
བསྐྱེད། །ཞིང་ལ་སད་སེར་ཐན་འབུ་མེད་པ་དང་། །སྤྲིན་བཅུད་སྦྲང་ཆར་དུས་སུ་
མྱུར་འབེབ་ཅིང་། །ལོ་ལེགས་ཕྱུགས་འཕེལ་མི་ནོར་དར་རྒྱས་མཛོད། །མི་མཐུན་ནད་
གདོན་དགྲ་རྐུན་ཕྱི་ལ་ཟློག །རང་མཐུན་ཤིང་རིས་ནམ་མཁའ་རྒྱང་བུ་དང་། །མདའ་
འཕང་ཕོ་ཏོང་མོ་ཏོང་བརྒྱན་པ་ཡི། །མཉེས་མཆོད་གསང་བའི་མདོས་ཆེན་དམ་པ་
འདི། །དྭང་ར་མཚོ་སྨན་རྒྱལ་མོ་ལ་སོགས་ཏེ། །རྟ་སྒོ་ལྷ་བཙན་གཙོ་འཁོར་བཅས་
ལ་འབུལ། །ཁྱེད་ཀྱིས་ཐུགས་དམ་གཉེན་པོ་བསྐང་ནས་ཀྱང་། །བསྟན་འཛིན་སྐྱེས་
མཆོག་གྲྭ་སློབ་འཁོར་བཅས་དང༌། །ཚོགས་འབྱོར་སྦྱིན་བདག་མི་ནོར་ཐམས་ཅད་
ལ། །མི་ལ་ནད་ཚ་མ་གཏོང་ཚེ་གཡང་སྤེལ། །ཕྱུགས་ལ་གོད་ཁ་མ་གཏོང་འཕེལ་ཁ་
199

བོན་དང་ཞང་ཞུང་ཤེས་རིག་དཔེ་ཚོགས།
བསྐྱེད། །ཞིང་ལ་སད་སེར་ཐན་འབུ་མེད་པ་དང་། །སྤྲིན་བཅུད་སྦྲང་ཆར་དུས་སུ་
མྱུར་འབེབ་ཅིང་། །ལོ་ལེགས་ཕྱུགས་འཕེལ་མི་ནོར་དར་རྒྱས་མཛོད། །མི་མཐུན་
ནད་གདོན་དགྲ་རྐུན་ཕྱི་ལ་ཟློག །ཀླུ་བཤོས་སྨན་བཤོས་བཙན་བཤོས་དང་། །བདུད་
བཤོས་ལ་སོགས་བཤོས་བུས་བརྒྱན་པ་ཡིས། །མཉེས་མཆོད་གསང་བའི་མདོས་ཆེན་
དམ་པ་འདི། །དྭང་ར་མཚོ་སྨན་རྒྱལ་མོ་ལ་སོགས་ཏེ། །རྟ་སྒོ་ལྷ་བཙན་གཙོ་འཁོར་
བཅས་ལ་འབུལ། །ཁྱེད་ཀྱི་ཐུགས་དམ་གཉེན་པོ་བསྐང་ནས་ཀྱང་། །བསྟན་འཛིན་
སྐྱེས་མཆོག་གྲྭ་སློབ་འཁོར་བཅས་དང༌། །ཚོགས་འབྱོར་སྦྱིན་བདག་མི་ནོར་ཐམས་
ཅད་ལ། །མི་ལ་ནད་ཚ་མ་གཏོང་ཚེ་གཡང་སྤེལ། །ཕྱུགས་ལ་གོད་ཁ་མ་གཏོང་འཕེལ་
ཁ་བསྐྱེད། །ཞིང་ལ་སད་སེར་ཐན་འབུ་མེད་པ་དང་། །སྤྲིན་བཅུད་སྦྲང་ཆར་དུས་སུ་
མྱུར་འབེབ་ཅིང་། །ལོ་ལེགས་ཕྱུགས་འཕེལ་མི་ནོར་དར་རྒྱས་མཛོད། །མི་མཐུན་ནད་
གདོན་དགྲ་རྐུན་ཕྱི་ལ་ཟློག །གནམ་ལ་འཕུར་དགུ་བར་ལ་འགྲིམ་དགུ་དང་། །ས་ལ་
འཛུལ་དགུ་གཟུགས་འགྲོས་སྣ་ཚོགས་པའི། །མཉེས་མཆོད་གསང་བའི་མདོས་ཆེན་
དམ་པ་འདི། །དྭང་ར་མཚོ་སྨན་རྒྱལ་མོ་ལ་སོགས་ཏེ། །རྟ་སྒོ་ལྷ་བཙན་གཙོ་འཁོར་
བཅས་ལ་འབུལ། །ཁྱེད་ཀྱི་ཐུགས་དམ་གཉེན་པོ་བསྐང་ནས་ཀྱང་། །བསྟན་འཛིན་
སྐྱེས་མཆོག་གྲྭ་སློབ་འཁོར་བཅས་དང༌། །ཚོགས་འབྱོར་སྦྱིན་བདག་མི་ནོར་ཐམས་
ཅད་ལ། །མི་ལ་ནད་ཚ་མ་གཏོང་ཚེ་གཡང་སྤེལ། །ཕྱུགས་ལ་གོད་ཁ་མ་གཏོང་འཕེལ་
ཁ་བསྐྱེད། །ཞིང་ལ་སད་སེར་ཐན་འབུ་མེད་པ་དང་། །སྤྲིན་བཅུད་སྦྲང་ཆར་དུས་སུ་
མྱུར་འབེབ་ཅིང་། །ལོ་ལེགས་ཕྱུགས་འཕེལ་མི་ནོར་དར་རྒྱས་མཛོད། །མི་མཐུན་ནད་
གདོན་དགྲ་རྐུན་ཕྱི་ལ་ཟློག །མཆོད་པ་ལ་སོགས་མེ་ཏོག་མཛེས་པའི་གཟུགས། །རྔ་
གཤང་དུང་གླིང་ལ་སོགས་སྙན་སྒྲ་ཡི། །མཉེས་མཆོད་གསང་བའི་མདོས་ཆེན་དམ་
པ་འདི། །དྭང་ར་མཚོ་སྨན་རྒྱལ་མོ་ལ་སོགས་ཏེ། །རྟ་སྒོ་ལྷ་བཙན་གཙོ་འཁོར་བཅས་
200

ཀུན་མཁྱེན་ཡེ་ཤེས་བློ་གྲོས་དང་མི་འགྱུར་གཙུག་ཕུད་དབང་རྒྱལ་གྱི་གསུང་རྩོམ།
ལ་འབུལ། །ཁྱེད་ཀྱི་ཐུགས་དམ་གཉེན་པོ་བསྐང་ནས་ཀྱང་། །བསྟན་འཛིན་སྐྱེས་
མཆོག་གྲྭ་སློབ་འཁོར་བཅས་དང༌། །ཚོགས་འབྱོར་སྦྱིན་བདག་མི་ནོར་ཐམས་ཅད་
ལ། །མི་ལ་ནད་ཚ་མ་གཏོང་ཚེ་གཡང་སྤེལ། །ཕྱུགས་ལ་གོད་ཁ་མ་གཏོང་འཕེལ་ཁ་
བསྐྱེད། །ཞིང་ལ་སད་སེར་ཐན་འབུ་མེད་པ་དང་། །སྤྲིན་བཅུད་སྦྲང་ཆར་དུས་སུ་
མྱུར་འབེབ་ཅིང་། །ལོ་ལེགས་ཕྱུགས་འཕེལ་མི་ནོར་དར་རྒྱས་མཛོད། །མི་མཐུན་ནད་
གདོན་དགྲ་རྐུན་ཕྱི་ལ་ཟློག །དྲི་ཞིམ་སྤོས་དང་བསང་དུད་སྤྲིན་ལྟར་འཁྲིགས། །དཀར་
མངར་ཟས་ཀྱི་མཆོད་པ་རབ་རྒྱན་པའི། །མཉེས་མཆོད་གསང་བའི་མདོས་ཆེན་དམ་
པ་འདི། །དྭང་ར་མཚོ་སྨན་རྒྱལ་མོ་ལ་སོགས་ཏེ། །རྟ་སྒོ་ལྷ་བཙན་གཙོ་འཁོར་བཅས་
ལ་འབུལ། །ཁྱེད་ཀྱི་ཐུགས་དམ་གཉེན་པོ་བསྐང་ནས་ཀྱང་། །བསྟན་འཛིན་སྐྱེས་
མཆོག་གྲྭ་སློབ་འཁོར་བཅས་དང༌། །ཚོགས་འབྱོར་སྦྱིན་བདག་མི་ནོར་ཐམས་ཅད་
ལ། །མི་ལ་ནད་ཚ་མ་གཏོང་ཚེ་གཡང་སྤེལ། །ཕྱུགས་ལ་གོད་ཁ་མ་གཏོང་འཕེལ་ཁ་
བསྐྱེད། །ཞིང་ལ་སད་སེར་ཐན་འབུ་མེད་པ་དང་། །སྤྲིན་བཅུད་སྦྲང་ཆར་དུས་སུ་
མྱུར་འབེབ་ཅིང༌། །ལོ་ལེགས་ཕྱུགས་འཕེལ་མི་ནོར་དར་རྒྱས་མཛོད། །མི་མཐུན་ནད་
གདོན་དགྲ་རྐུན་ཕྱི་ལ་ཟློག །ཡུལ་སའི་རྒྱལ་པོ་དཔའ་རྩལ་དྲག་ཤུལ་ཅན། །ཁྱེད་
རྣམས་བསྐང་ཞིང་མཉེས་པའི་ཡོན་ཏན་གྱིས། །ཕྲག་དོག་རུ་ང་གདུག་རྩུབ་ཀུན་
ཞི་ཞིང་། །སྒྲུབ་གཤེན་ཡོན་བདག་མི་ནོར་འཁོར་བཅས་ལ། །ཚེ་དང་སྲོག་ལ་བར་
ཆོད་མ་གཏོང་ཞིག །མི་ནད་ཕྱུགས་ནད་ཐམས་ཅད་རྒྱུན་ཆད་ལ། །ཚེ་རིང་ནད་
མེད་རིགས་རྒྱུད་འཕེལ་བ་དང་། །བསོད་ནམས་མངའ་ཐང་ལོངས་སྤྱོད་ཕུན་སུམ་
ཚོགས། །གཡུང་དྲུང་བོན་གཤེན་བསྟན་པ་དར་རྒྱས་ཤིང་། །བསམ་པའི་དོན་རྣམས་
ཡིད་བཞིན་འགྲུབ་པར་མཛོད། །གཞན་ཡང་བཟློག་བསྒྱུར་འཕྲིན་ལས་བཅོལ་བ་
ནི། །བན་གྱི་ཕུར་ཁ་བོན་གྱི་བྱད་ཁ་དང་། །མུ་སྟེགས་ངན་སྔགས་མདོས་ཀྱིས་བཟློག་
201

བོན་དང་ཞང་ཞུང་ཤེས་རིག་དཔེ་ཚོགས།
ཅིང་བསྒྱུར། །མི་ཁ་བྲ་མཆུ་ཐན་དང་ལྟས་ངན་དང་། །མོ་ངན་མཚན་རྩུབ་མདོས་ཀྱིས་
བཟློག་ཅིང་བསྒྱུར། །དགྲ་ཇག་རྐུན་གསུམ་མཐའ་དམག་གཡོས་པ་པོར། །བསམ་ངན་
སྦྱོར་རྩུབ་མདོས་ཀྱིས་བཟློག་ཅིང་བསྒྱུར། །ལོ་ཟླ་ཞག་དང་ཟ་མ་ལ་སོགས་པའི། །ཀེག་
ངན་ཐམས་ཅད་མདོས་ཀྱིས་བཟློག་ཅིང་བསྒྱུར། །མི་ནད་ཕྱུགས་ནད་འགོ་བའི་ནད་
ཡམས་སོགས། །ནད་གདོན་ཉེར་ཚེ་མདོས་ཀྱིས་བཟློག་ཅིང་བསྒྱུར། །ཕོ་སྲི་མོ་སྲི་
ཆུང་སྲི་གོད་སྲི་དང་། །སྲི་ལང་ངན་པ་མདོས་ཀྱིས་བཟློག་ཅིང་བསྒྱུར། །རྒྱལ་པོའི་
བཀའ་ཆད་དམངས་ཀྱི་ཁ་ཆུ་དང་། །མི་མཐུན་ལོག་ཚོགས་མདོས་ཀྱིས་བཟློག་ཅིང་
བསྒྱུར། །བཟློག་ཅིང་བསྒྱུར་བའི་འཕྲིན་ལས་མ་གཡེལ་ཅིག །ཅེས་བརྗོད་ཅིང་སྨན་རག་
སོགས་ཕུད་རྣམས་མཆོད་རྒྱུན་གཏོར་འབུལ། དེ་ལྟར་ཞག་གྲངས་མང་སོགས་བསྐང་མདོས་འདི་དུས་
དྲུག་གམ་དུས་བཞིར་འུར། རྗེས་ཀྱི་བྱ་བ་གཏོར་མ་གྱོ་ནས་མདོས་མཆོང་རིན་ཆེན་འཕྲེང་བའི་སྨད་
ཆོག་ནས་བཟུང་ལ་བསྐང་མདོས་སྤྱི་འཁྲི་ལྟར་གནང་ཐུས། དེ་ལྟར་རྟ་སྒོ་དང་དྭང་ར་གཉིས་ཀྱི་བསྐང་
མདོས་ཀུན་ཕན་ཡིད་བཞིན་ནོར་བུ་ཞེས་བྱ་བ་འདི་ཉིད་རྒྱུད་འཛིན་གོང་མའི་ཡང་སྲིད་བསྟན་འཛིན་
སྐྱེས་མཆོག ཁྲི་གཙུག་བསྟན་འཛིན་ནས་བཀའི་བསྐུལ་ངོར། རང་ཉིད་སྦྱང་སྟོབས་ཀྱིས་དམན་
ཡང་། བཀའ་གནོང་ལ་མ་བཅག་ཙམ་དུ། དཔལ་ལྡན་དར་སྡིངས་ཀྱི་ཁྲི་བརྟན་ནོར་བུ་རྩེ་དགོན
ཞེས་བྱ་བ། དམུ་རིགས་ཚུལ་འཛིན་མི་འགྱུར་གཙུག་ཕུད་དབང་རྒྱལ་གྱིས་དངོས་པ་ཞེས་པས་མེ་ཁྱི་
ཟླ༡༡ཚེས༥དག་པར་བགྱིས་སོ། །བཀྲ་ཤིས།
202

ཀུན་མཁྱེན་ཡེ་ཤེས་བློ་གྲོས་དང་མི་འགྱུར་གཙུག་ཕུད་དབང་རྒྱལ་གྱི་གསུང་རྩོམ།